b'\n_START_ARTICLE_\nGenmab\n_START_SECTION_\nProdukter\n_START_PARAGRAPH_\nGenmab har udviklet flere l\xc3\xa6gemidler:_NEWLINE_Antistoffet ofatumumab bliver markedsf\xc3\xb8rt under navnet Arzerra og er godkendt til behandlinger af kronisk lymfatisk leuk\xc3\xa6mi under visse betingelser._NEWLINE_Daratumumab er et humant CD38 monoklonalt antistof. Firmaet har haft stoffet i fase I og II klinisk udvikling til behandling af myelomatose, og den amerikanske sundhedsmyndighed, FDA, har tildelt l\xc3\xa6gemidlet s\xc3\xa5kaldt Breakthrough Therapy-status for dobbelt-refrakt\xc3\xa6r myelomatose.\n_START_SECTION_\nEjerforhold og samarbejder\n_START_PARAGRAPH_\nSelskabet er noteret p\xc3\xa5 K\xc3\xb8benhavns Fondsb\xc3\xb8rs._NEWLINE_Genmab samarbejder blandt andet med medicinalvirksomhederne Amgen, GlaxoSmithKline og Medarex.\n_START_SECTION_\nHistorie\n_START_PARAGRAPH_\nGenmab blev grundlagt i februar 1999, som et Europ\xc3\xa6isk spin-off af det amerikanske biotekfirma Medarex. BankInvest, under Florian Sch\xc3\xb6nharting, var lead-investor i Genmab og stillede seed capital til r\xc3\xa5dighed._NEWLINE_I 2002 var firmaet ved at bygge 100.000 kvadratmeter stor produktionsfaciliteter i Hiller\xc3\xb8d._NEWLINE_Den administrende direkt\xc3\xb8r Lisa Natale Drakeman var i 2008 den h\xc3\xb8jst betalte direkt\xc3\xb8r i det danske C20 index med 28,6 millioner DKK \xc3\xa5rligt (2008), cirka det dobbelt af hvad feks. Novo Nordisk direkt\xc3\xb8r Lars Rebien S\xc3\xb8rensen tjente._NEWLINE_Hendes l\xc3\xb8nbonuspakke var p\xc3\xa5 367 millioner kroner._NEWLINE_Genmab opgav i 2009 deres underskud for 2008 til 965.1 millioner kroner._NEWLINE_Senere i \xc3\xa5ret 2009 den 5. november annoncerede firmaet at de ville afskedigede over halvdelen af deres medarbejdere, ca. 300 ud af 530 ansatte._NEWLINE_I slutningen af november 2009 solgte storaktion\xc3\xa6ren det Bristol-Myers Squibb-ejede Mederex sine aktier hvilket f\xc3\xb8rte til et st\xc3\xb8rre fald i kursen._NEWLINE_I 2010 fratr\xc3\xa5dte Lisa N. Drakeman direkt\xc3\xb8rstillingen._NEWLINE_Drakemans pludselige fratr\xc3\xa6den blev ikke n\xc3\xa6rmere forklaret af firmaet og bet\xc3\xb8d yderligere fald i firmaets aktie._NEWLINE_Efter et par \xc3\xa5r genvandt firmaet noget af sin tabte v\xc3\xa6rdi._NEWLINE_I de seneste \xc3\xa5r har produktet Arzerra v\xc3\xa6ret betydende for Genmab. Produktet s\xc3\xa6lges af GSK og Genmab modtager 20 procent i royalties af det samlede salg. I 2011 og ved en appelsag i 2013 var Genmab og GSK involveret i en patentkr\xc3\xa6nkelsessag med Genentech som modpart om Arzerra. GSK vandt sagen seneste ved en amerikansk appeldomstol i april 2013._NEWLINE_I september 2013 tildelte den amerikanske sundhedsmyndighed, FDA, en s\xc3\xa5kaldte Breakthrough Therapy-status til Arzerra i forbindelse med behandling af kronisk lymfatisk leuk\xc3\xa6mi._NEWLINE_I 2010 blev Jan Van de Winkel indsat som President og Chief Executive Officer af Genmab. Tidligere var han President, Research & Development and Chief Scientific Officer, og han har over 20 \xc3\xa5rs erfaring med terapeutiske antistoffer, og har bl.a. v\xc3\xa6ret Vice President and Scientific Director of Medarex Europe. Derudover er han forfatter af over 300 videnskabelige publikationer og ansvarlig for over 40 patenter og afventende patentans\xc3\xb8gninger.'